stanford-oval/wikipedia huggingface dataset:
If I Had You (vuoden 1928 kappale)

”If I Had You” (vap. suom. Jos minulla olisi sinut) on brittiläinen populaarimusiikin balladi vuodelta 1928. Sen sävelsivät ja sanoittivat James Campbell, Reginald Connelly ja Ted Shapiro. Tunnetuksi kappaleen teki laulaja Al Bowlly Fred Elizalden orkesterin säestämällä nauhoituksellaan. Pian kappaleen ilmestymisen jälkeen Rudy Vallée äänitti sen Connecticut Yankees -yhtyeensä kanssa nostaen kappaleen suosioon myös Yhdysvalloissa. Jo vuonna 1929 kappaleesta tehtiin lukuisia äänityksiä. Sen nauhoittivat muun muassa Bing Crosby Sam Leninin orkesterin kanssa, The Original Wolverines, Bert Ambrose ja ranskalainen Ray Ventura.
Ensimmäisen jazz-version kappaleesta teki Benny Goodmanin sekstetti vuonna 1941. Vuosien saatossa kappaleen on nauhoittanut suuri määrä jazzartisteja, ja siitä on tullut yksi tyylilajin standardeista. Muun muassa Ike Quebec, Art Blakey, Oscar Peterson, Lennie Tristano, Diana Krall ja Etta Jones ovat äänittäneet kappaleen.
Iivar Launis

Iivar Rudolf Launis (oik. Lindfors; 30. heinäkuuta 1884 Tampere – 26. marraskuuta 1967 Pieksämäki) oli suomalainen yleisurheilija, joka harrasti muun muassa korkeus- ja seiväshyppyä sekä kymmenottelua. Hän voitti korkeuden ja kymmenottelun Suomen mestaruudet vuonna 1907 järjestetyissä kaikkien aikojen ensimmäisissä yleisurheilun SM-kilpailuissa Tampereella. Seiväshypyssä Launis sijoittui toiseksi. Samana vuonna hän teki myös ensimmäisen noteeratun korkeushypyn Suomen ennätyksen 172 cm. Hän piti ennätystä nimissään vuoteen 1909, kunnes Arvo Laine rikkoi sen. Launis oli myös neljä kertaa Suomen mestari voimistelussa. Tampereen Yritystä edustanut Launis oli varsinaiselta ammatiltaan palomies, joka myöhemmin työskenteli puhelinteknikkona. Hän muutti 1915 Iisalmeen Telefoniyhdistyksen palvelukseen. Vuonna 1927 hänet valittiin Iisalmen kaupungin palomestariksi.
Ira Jokivalli

Ira Jokivalli (s. 7. joulukuuta 1999 Hyvinkää) on suomalainen pesäpalloilija. Jokivalli edustaa Superpesiksessä pelaavaa kasvattajaseuraansa Hyvinkään Tahkoa. Hän pelaa ulkopelissä etukentällä. Jokivalli on pelannut urallaan 99 Superpesiksen runkosarjan ottelua. Näissä hän on lyönyt neljä kunnaria ja 41 tavallista juoksua, tuonut 29 juoksua ja kerännyt 200 kärkilyöntipistettä. Jokivalli on pelannut yhdeksän Superpesiksen ylempää pudotuspeliottelua. Näissä hän on lyönyt viisi tavallista juoksua, tuonut yhden juoksun ja kerännyt 16 kärkilyöntipistettä. Tilastot päivitetty kauden 2021 jälkeen.
Iljušin Il-18

| Iljušin Il-18 |
| --- | --- |
 Aviakompanija Rossijan Il-18
Tyyppi:  matkustaja- ja kuljetuslentokone
Alkuperämaa:   Neuvostoliitto
Valmistaja:  Iljušin
Ensilento:  4. heinäkuuta 1957
Esitelty:  1959
Valmistusmäärä:  800 
Iljušin Il-18 on neuvostoliittolainen matkustaja- ja kuljetuskone, jonka pohjalta on kehitetty tiedustelukone Iljušin Il-20, taistelunjohtokone Iljušin Il-22 sekä kaukomeritiedustelukone ja sukellusvenetorjuntakone Iljušin Il-38.
Iljušin Il-18 oli Aeroflotin ensimmäinen potkuriturbiinikone, joka suunniteltiin Vickers Vanguardin ja Lockheed Electran kaltaiseksi keskipitkän matkan matkustajakoneeksi. Ensimmäisen kerran prototyyppi lensi 4. heinäkuuta 1957 neljällä Kuznetšov NK-4 -potkuriturbiinimoottorilla varustettuna. Ensilennon jälkeen tuotettiin neljä muuta prototyyppiä ja 20 koneen mallisarja, josta osa varustettiin Ivženko AI-20 -moottorein, jotka tulivat myös ensimmäisen tuotantokoneen moottoreiksi. Koelennot suoritettiin loppuun maaliskuussa 1958 ja tuotanto oli alkanut 1957 päättyen 1968. [lähde? ]
Ensimmäisissä tyypeissä Il-18 ja Il-18B oli tilaa 84 matkustajalle, mutta ongelmia moottoreiden kanssa.  111-paikkaista Il-18V:ä ryhdyttiin valmistamaan 1961. Pidemmän matkan Il-18I:ä ryhdyttiin valmistamaan 125-paikkaisena lisäpolttoainetankein. Se ei kuitenkaan tullut käyttöön, vaan sen tarjoama kokemus ja ominaisuudet hyödynnettiin 125-paikkaisessa Il-18D:ssä, mikä tuli käyttöön 1966. Viimeisin valmistukseen tuleva malli oli Il-18E, jossa oli Il-18D:n laaja runko ja Il-18V:n siivet. [lähde? ]
Venäjän laivasto omaksui tyypin Iljušin Il-38 -muodossa sukellusvenetorjunta- ja kaukomeritiedustelukoneena. Venäjän ilmavoimien lisäksi joitain koneita on käytössämilloin? edelleen pääasiassa kuljetuskoneina. [lähde? ]
Käyttäjät

Aeroflot
Alada (Angola, 2 kpl)
Air Zory (Bulgaria, 1 kpl)
Tianjinin teknillinen koulu (Kiina, 1 kpl)
Aero Carribean ja Cubana (Kuuba, 3 kpl)
CAA (Kongo, 2 kpl)
Da Allo Airlines (Djibuti, 1 kpl)
Juznaja, Ex Air Cess, Irbis, Ex Phoenix, Lignes Aeriennes Tchad, Tretjakovo, Alfa Line (Kazakstan, 7 kpl)
Pecotox Air, Renan Air, Vichi Air Company (Moldova, 3 kpl)
Air Koryo (Korean demokraattinen kansantasavalta, 4 kpl)
Romavia (Romania, 1 kpl)
Venäjän ilmavoimat, Krivoi Rogin teknillinen koulu, Tretjakovo Air Lines, Venäjän valtion kuljetusyhtiö, IRS Aero, Elf Air, Ram Air, Domodedovo Airlines, Zhukovskin tutkimusinstituutti, Gromov Air (Venäjä, 14 kpl)
Expo Aviation (Sri Lanka, 2 kpl)
Lvov Airlines, Tavria MAK, Air Ukraine, Kryla (Ukraina, 4 kpl)
Phoenix Aviation, Star Lines, Anikay Air (Yhdistyneet arabiemiraatit 17 kpl)
Tekniset tiedot

Lähde: [lähde? ]
Yleiset ominaisuudet
Miehistö: 9
Matkustajat: 65–120
Pituus: &&&&&&&&&&&&&035.090000035,90 m
Kärkiväli: &&&&&&&&&&&&&037.040000037,40 m
Korkeus: &&&&&&&&&&&&&010.017000010,17 m
Siipipinta-ala: &&&&&&&&&&&&0140.&&&&00140 m²
Tyhjäpaino: &&&&&&&&&&035000.&&&&0035 000 kg
Suurin lentoonlähtöpaino: &&&&&&&&&&064000.&&&&0064 000 kg
Hyötykuorma: &&&&&&&&&&&09000.&&&&009 000 kg
Voimalaite: &&&&&&&&&&&&&&04.&&&&004 × Ivšenko AI-20M -potkuriturbiinia; &&&&&&&&&&&03170.&&&&003 170 kW (&&&&&&&&&&&04250.&&&&004 250 hv) per moottori
Suoritusarvot
Suurin nopeus: &&&&&&&&&&&&0675.&&&&00675 km/h
Lentomatka: &&&&&&&&&&&07250.&&&&007 250 km
Lakikorkeus: &&&&&&&&&&010000.&&&&0010 000 m
Aiheesta muualla

Wikimedia Commonsissa on kuvia tai muita tiedostoja aiheesta .
Yli 800 Iljushin -18/20/22/24/38 -kuvaa
Hugo: Musta timanttikuume

| Hugo: Musta timantikuume |
| --- | --- |

Kehittäjä:  ITE Media
Julkaisija:  ITE Media
Pelisarja:  Hugo
Julkaistu:  EU 2001
Lajityyppi:  tasohyppely
Pelimuoto:  yksinpeli
Alusta:  PlayStation, Windows, Game Boy Advance, Mobiili
Lisää peliartikkeleitaVideopelien teemasivulla
Infobox OK : 
Hugo: Musta timanttikuume (engl. Hugo: Black Diamond Fever) on ITE Median kehittämä ja julkaisema tasohyppely, joka on julkaistu vuonna 2001 Windowsille ja PlayStationille. Vuonna 2003 peli julkaistiin Game Boy Advancelle ja myöhemmin myös mobiililaitteille.
Juoni

Ilkeä noita Skylla, tämän apuri Don Kroko, ja heidän sotilaansa palaavat Tulivuorisaarelle ja orjuuttavat kikulaiset louhimaan kaivoksesta mustia timantteja. Skylla tarvitsee niitä erikoiseen "pahuusreseptiin" ja yksi ainoa pisara siitä tuotettua juomaa riittää tekemään hänestä maailman mahtavimman noidan. Kikulaisten kylänvanhin kirjoittaa kirjeen Hugo-peikolle ja lähettää Fernando-tukaanin viemään sen.
Saatuaan kirjeen Hugo matkustaa lentokoneellaan Viidakkosaarelle, vapauttaa vangitut kikulaiset ja sabotoi Skyllan suunnitelmaa pysäyttämällä kaivoksen liukuhihnan ja sulkemalla öljyputken. Tämän johdosta Skylla päättää vasten Don Krokon neuvoja nopeuttaa tuotannon tehoa, mikä alkaa vähitellen johtaa koko laitoksen romahtamiseen. Kun Hugo lopulta vapauttaa kikulaisten kylänvanhimman, heidän on vielä päästävä ulos ennen laitoksen räjähtämistä.
Äänirooleissa > Suomenkieliset

| 0 | 1 | 2 |
| --- | --- | --- |
|  Puntti Valtonen  | … |  Hugo, Don Kroko   |
|  Oskari Katajisto  | … |  kikulaisten kylänvanhin   |
|  Tiia Louste  | … |  Skylla   |
Aiheesta muualla

Hugo: Black Diamond Fever MobyGamesissa (englanniksi)
Hugo
| 0 | 1 | 2 | 3 | 4 |
| --- | --- | --- | --- | --- |
Klassikkopelit: PC: Hugo Classic • Hugo Viidakkoseikkailu • Hugo Talvipelit PlayStation: Hugo • Hugo 2
Opetuspelit: Hugo Taikatammi • Hugo Taikamatka • Hugo Taikajuoma • Hugo Taikavuoristorata • Hugo ja meren eläimet • Hugo ja savannin sankarit • Hugo ja luonnonvoimat • Hugo avaruudessa
2000–2005: Hugo ja kadonneet jalokivet • Hugo: Musta timanttikuume • Hugo sammakkojahdissa • Hugo: Ilkeä peili • Hugo Bukkazoom! • Hugo Palloralli • Hugo Runamukka • Hugo: CannonCruise • Hugo Penguin Battle
Agent Hugo: Agent Hugo • Agent Hugo: RoboRumble • Agent Hugo: Lemoon Twist • Agent Hugo: Hula Holiday
2009-2010: Hugo: Peikkometsän taika • Hugo: Tornin arvoitus • Hugo: Ensimmäiset merkit
Mobiilipelit: Hugo Retro Mania • Hugo Troll Race • Hugo Troll Wars • Hugo World • Ronaldo & Hugo: Superstar Skaters • Hugo Troll Race 2
Individualismi

Individualismi (< lat. individuum ‘yksilö’) on yksilöitä yhteisön sijasta arvostava maailmankatsomus, joka tunnustaa yksilön itsemääräämisoikeuden ja maksimaalisesti rajoittamattomat oikeudet yhteiskunnassa. Maailma hahmotetaan yksilökeskeisesti, ja yksilön itsekkyyttä puolustetaan. Kollektiivinen säätely torjutaan, sillä itsekkyyden katsotaan johtavan vapailla markkinoilla myös yhteisen edun toteutumiseen.
Individualistin mukaan kaikki arvot ovat ihmiskeskeisiä ja kaikki yksilöt moraalisesti samanarvoisia. Individualismissa korostetaan itseluottamusta, yksityisyyttä ja keskinäistä kunnioitusta. Individualismi vastustaa auktoriteettia ja kaikenlaista yksilön kontrolloimista, etenkin valtion harjoittamaa. Individualistin mielestä normaalin aikuisen ihmisen etuja palvelee parhaiten se, että hänelle annetaan täydellinen vapaus ja vastuu omien tavoitteidensa ja keinojensa valinnassa. Valtion pitäisi puuttua yksilöiden elämään mahdollisimman vähän ja keskittyä lähinnä vain lain ja järjestyksen ylläpitoon, ihmisten toistensa asioihin sekaantumisen estämiseen, sekä vapaaehtoisten sopimusten valvomiseen. Omaisuutta tulisi saada hankkia, hallita ja luovuttaa mahdollisimman vapaasti.
Individualismi on varhaisen liberalismin ja uuden ajan humanismin perussuuntaus. Aatteen kehittäjiä olivat Adam Smith ja Jeremy Bentham, ja Alexis de Tocqueville yhdisti sen erityisesti Yhdysvaltoihin. Individualismi menetti 1900-luvun alussa asemiaan suurten yhteiskunnallisten organisaatioiden synnyn sekä individualismin vastaisten poliittisen ideologioiden kuten kommunismin ja fasismin nousun myötä. Kun fasismi ja kommunismi olivat romahtaneet 1900-luvun loppuun mennessä, individualismi koki uuden nousun.
Indo-Gangesin tasanko

Indo-Gangesin tasangon kartta
Osa Indo-Gangesin tasangosta
Indo-Gangesin tasanko (engl. Indo-Gangetic Plain, myös Gangetic Plain; North Indian Plain, ’Pohjois-Intian tasanko’) on laaja ja hedelmällinen tasanko Intian niemimaan pohjois- ja keskiosissa. Siihen kuuluu Brahmaputran, Gangesin ja Induksen jokilaaksot; tasanko on muodostunut pääosin näiden suurjokien ja niiden sivuhaarojen alueelle kuljettamasta maa-aineksesta. Tasangon itäosassa sataa vähän tai on kuivuutta talvikaudella, mutta kesäsateet ovat niin runsaat, että laajat alueet muuttuvat suoksi tai mataliksi järviksi.
Tasankoa rajaa pohjoispuolella jyrkästi kohoava Himalajan vuoristo, josta saa alkunsa lukuisat alueen joet. Sieltä on peräisin myös hedelmällinen lietemaa, jonka joet kuljettavat ympäri aluetta. Etelässä tasankoa reunustaa Vindhya- ja Satpuravuoristot sekä Chota Nagpurin ylänkö. Länsipuolella kohoaa Iranin ylänkö. Hallinnollisesti tasanko sijaitsee Intian pohjoisessa ja itäisessä osassa, Pakistanin itäisessä, tiheimmin asutussa osassa, Nepalin eteläisessä osassa ja käytännöllisesti katsoen koko Bangladeshin alueella.
Hedelmällisen maaperän johdosta maanviljely on tuottavaa alueella, jonka johdosta alueen asukastiheys on suuri. Alueella asuu noin seitsemäsosa maapallon väestöstä. Suurimpia kaupunkeja ovat Ludhiana, Amritsar, Chandigarh, Delhi, Jaipur, Kanpur, Lucknow, Allahabad, Varanasi, Patna, Kolkata,  Guwahati, Dhaka, Lahore, Faisalabad, Rawalpindi, Islamabad, Multan, Hyderabad ja Karachi.
Käännös suomeksi
Icon for Hire

| Icon for Hire |
| --- | --- |
 IfH vuonna 2016
Tiedot
Toiminnassa:  2007–
Tyylilaji:  vaihtoehtorock pop-punk elektroninen rock alternative metal
Kotipaikka:   Decatur, Illinois, Yhdysvallat
Laulukieli:  englanti
Jäsenet:  Ariel Bloomer Shawn Jump
Entiset jäsenet:  Joshua Davis Adam Kronshagen
Levy-yhtiö:  Tooth & Nail Records
Aiheesta muualla
Kotisivut
Infobox OKNimi-testi OK: 
Icon for Hire on yhdysvaltalainen rockyhtye, joka perustettiin  Decaturissa, Illinoissa vuonna 2007. Yhtyeen nykyiset jäsenet ovat laulaja Ariel Bloomer ja kitaristi Shawn Jump. He julkaisivat kaksi EP:tä ennen kuin siirtyivät Tooth & Nail Records -levy-yhtiöön. Yhtye on julkaisi levy-yhtiön kautta kaksi ensimmäistä albumia; Scripted vuonna 2011 ja Icon for Hire vuonna 2013. Kolmas albumi You Can't Kill Us julkaistiin itsenäisesti vuonna 2016.
Jäsenet

Ariel Bloomer – laulu (2007–)
Shawn Jump – kitara, koskettimet (2007–)
Joshua Davis – basso, murinalaulu (2007–2009)
Adam Kronshagen – rummut (2007–2015, 2016)
Josh Kincheloe – basso, taustalaulu (2011–2016)
Shane Wise – rummut (2016)
Ryan Seaman – rummut, taustalaulu (2017–)
Diskografia > Albumit

Scripted (2011)
Icon for Hire (2013)
You Can't Kill Us (2016)
Still Can't Kill Us: Acoustic Sessions (2018)
Amorphous (2021)
The Reckoning (2022)
Diskografia > EP:t

Icon For Hire EP (2008)
The Grey EP (2009)
Now You Know EP (2015)
Diskografia > Singlet

| Vuosi | Nimi | Albumi |
| --- | --- | --- |
| 2011 | "Make a Move" | Scripted |
| 2011 | "Get Well" | Scripted |
| 2011 | "The Grey" | Scripted |
| 2011 | "Off with Her Head" | Scripted |
| 2011 | "Fight" | Scripted |
| 2011 | "Iodine" | Scripted |
| 2011 | "Pieces" | Scripted |
| 2013 | "Cynics & Critics" | Icon for Hire |
| 2013 | "Sugar & Spice" | Icon for Hire |
| 2014 | "Counting on Hearts" | Icon for Hire |
| 2014 | "Sorry About Your Parents" | Icon for Hire |
| 2015 | "Now You Know" | Now You Know EP |
| 2015 | "Bam Bam Pop" | Now You Know EP |
| 2016 | "Supposed to Be" | You Can't Kill Us |
| 2017 | "You Can't Kill Us" | You Can't Kill Us |
| 2017 | "Demons" | You Can't Kill Us |
| 2018 | "Supposed to Be" | Still Can't Kill Us: Acoustic Sessions |
| 2018 | "Get Well II" | Still Can't Kill Us: Acoustic Sessions |
| 2018 | "Demons" | Still Can't Kill Us: Acoustic Sessions |
| 2019 | "Venom" |  |
| 2019 | "Hollow" |  |
| 2020 | "Blindside" |  |
Käännös suomeksi
IF Sibbo-Vargarna

| IF Sibbo-Vargarna |
| --- | --- |

Perustettu:  1928
Paikkakunta:  Sipoo, Suomi
Värit:            keltainen, sininen
Lajit:   hiihto  jalkapallo  kuntoilu  käsipallo  lentopallo  pyöräily  suunnistus  voimanosto  yleisurheilu 
Puheenjohtaja:  Pirjo Moen
Omistajat:  IF Sibbo-Vargarna r.f.
Kotisivu:  sibbo-vargarna.fi
IF Sibbo-Vargarna on sipoolainen urheiluseura, jonka päälaji on yleisurheilu. Muita jaostoja ovat pyöräily,  jalkapallo, suunnistus, lentopallo, hiihto, kuntoilu ja voimanosto.
Tunnettuja urheilijoita

Reijo Byman, yleisurheilija
Ingrid Stengård, suunnistaja
Lena Teckenberg, yleisurheilija
Mikael Ylöstalo, yleisurheilija
Aiheesta muualla

Seuran sivusto
If It Wasn’t for the Nights

| ”If It Wasn’t for the Nights” ABBA |
| --- | --- | --- |

Kappaleen tiedot
 Albumilta: Voulez-Vous
 Äänitetty : 1978
 Julkaistu: 1979
 Tuottaja(t): Benny Andersson Björn Ulvaeus
 Tyylilaji: pop, disko, R&B
 Kesto: 05.11
 Levy-yhtiö: Polar Music
Voulez-Vous’n muut kappaleet
| ”Does Your Mother Know” 6. | ”If It Wasn’t for the Nights” 7. | ”Chiquitita” 8. |
If It Wasn't for the Nights on ruotsalaisen Abba-yhtyeen musiikkikappale vuodelta 1979. Sen sävelsivät ja sanoittivat Benny Andersson ja Björn Ulvaeus. Päävokalisteina ovat Agnetha Fältskog ja Anni-Frid Lyngstad. Kappale julkaistiin yhtyeen kuudennella studioalbumilla Voulez-Vous.
"If It Wasn't for the Nights" -kappaleen levyttäminen aloitettiin 8. marraskuuta 1978 työnimenään "Pandemonium". Sen sanoitus heijastaa Ulvaeuksen alavireistä mielialaa, sillä avioliitto Ulvaeus-Fältskog oli tullut tiensä päähän. Kappaleen oli määrä olla Voulez-Vous -albumin johtosingle, mutta kun "Chiquitita" oli valmis, se päätettiin julkaista johtosinglenä ja "If It Wasn't for the Nights" jäi vaille single-statusta.
"If It Wasn't for the Nights" -kappaletta versioitu joitakin kertoja, mukaan lukien Hazell Deanin tulkinta vuodelta 1996.
Käännös suomeksi
Ingenting

Tomtebodan postiterminaali
Valtion bakteriologisen laboratorion vanha päärakennus
Ingenting (kirjaimellisesti suom. Ei mikään) on toimisto- ja asuinalue lähellä Tomtebodaa Huvudstan koillisosassa, Solnassa Ruotsissa.
Alue ja sen viereinen metsä Ingentingskogen on nimetty Karlbergin linnan rälssitilan Ingenting mukaan. Monen kesän ajan tilalla asui taiteilija Johan Tobias Sergel, ja myös Carl Michael Bellman on asunut siellä. Kaksi 1700-luvun rakennusta purettiin 1980-luvun alussa Tomtebodan postiterminaalin rakentamisen yhteydessä.
Ingenting-nimen alkuperä on kiistanalainen. Sittemmin myytiksi osoittautuneiden väitteiden mukaan Bellman tai jopa Kustaa III olisi ollut nimen takana. Nykyisin jo kadonnut maatila oli historiallisesti yhteydessä entiseen Bålstomta-yksikköön, jonka pohjoisosassa sijainnut, myöhemmin maatilaksi kehittynyt Tomtebodan kylä rakennettiin keskiajalla. Joidenkin nimistötutkijoiden mukaan Ingenting-nimi voi olla Bålstomta-nimen synonyymin nimi. 1980-luvulla ja 2000-luvulla tehtyjen kaivausten aikana tehtiin viikinkiaikaisia muinaislöytöjä Ingentingskogen-metsän alueella.
Tukholman kansanpuisto sijaitsi vuosina 1911–1927 Ingentingin metsässä. Tuolloin kansanomaisesti nimellä "Tingsan" tunnettu puisto tarjosi kävijöilleen tanssi- ja teatterilavoja.
Vuosina 1933–1937 Valtion bakteriologinen laboratorio rakennutti alueelle kolmisenkymmentä rakennusta 400 metriä maatilasta pohjoiseen, kuten päärakennuksen, laboratoriot, eläintallit ja eläinklinikat. Suurimman osan suunnitteli arkkitehti Gunnar Asplund, ja alue on yksi Ruotsin merkittävimmistä varhaismodernistisen arkkitehtuurin näytteistä.
Polisen-korttelissa rakennettiin vuosina 1963–1965 silloiselle Valtion poliisikoululle opetustiloja. Poliisikoulutus siirrettiin kuitenkin Sörentorpiin. Tukholman metron laajentuessa nopeasti esikaupunkeihin vuonna 1975 entisessä Ingentingskogenissa avattiin uusi metroasema, jolle oli annettu uusi nimi Västra skogen (suom. Länsimetsä). Metroaseman ympäriltä metsä on pääsääntöisesti kaadettu rakentamisen tieltä. Maatilan paikalle valmistui vuosina 1980–1983 Tomtebodan postiterminaali.
Vuonna 2010 hyväksytyn uuden asemakaavan mukaan aluetta täydennysrakennetaan 700 asunnolla ja 48 000 neliömetrillä toimistotilaa. Vuonna 2013 Turvallisuuspoliisi muutti uuteen pääkonttoriinsa Ingentingiin.
Aiheesta muualla

Kuvia tai muita tiedostoja aiheesta Ingenting Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Ingenting, Solna
Bilder & media
Käännös suomeksi
Hyvän olon konsultit

| Hyvän olon konsultit Edu Kehäkettunen & DJPP |
| --- | --- | --- |

Studioalbumin tiedot
 Julkaistu: 14. toukokuuta 2008
 Tuottaja(t): Edu Kehäkettunen & DJPP
 Tyylilaji: rap
 Kesto: 39.33
 Levy-yhtiö: Monsp Records
Listasijoitukset
  Suomen virallinen lista: 25.
Edu Kehäkettusen muut julkaisut
| Lentäjän koira 2005 | Hyvän olon konsultit 2008 | Antaa faijan jörniä 2023 |
DJPP:n muut julkaisut
| Street-Tape Arvo-Stan 2007 | Hyvän olon konsultit 2008 | Street Tape vol. 2 2008 |
Hyvän olon konsultit on Edu Kehäkettusen ja DJPP:n vuonna 2008 Monsp Recordsin kautta julkaistu yhteisalbumi. Albumin kansilehdessä lukee: "Edu ja DJPP julkaisevat seuraavan yhteisen albuminsa jo vuonna 2009", mutta levyä ei kuitenkaan ilmestynyt.
Albumi debytoi Suomen virallisen listan sijalla 25.
Kappaleet

Hyvän olon konsultit (intro) – 1.26
Loota kii – 4.01 (skrätsit: DJ Fiskars & sello: Tuukka Helminen)
Kolmepiippuinen juttu – 2.58 (viulu: Jimi Python)
Hajuton, väritön, mauton – 3.55 (mukana Asa & Davo)
Karvattomat koirat – 3.17 (mukana Asa)
Saanks mä murista sun muffinssiin – 3.11 (mukana Stig Dogg)
Kysy Ketulta (skit) – 0.27
Ei oo valmis – 1.33 (mukana Davo)
Pestään pyykkiä – 3.46 (mukana Davo)
Supershedut – 5.07 (mukana Super Janne)
Oi, mitä miehiä – 3.45 (mukana Särki Loost Koosista)
Kullii (skit) – 0.35
Kullii – 2.37 (mukana Stig Dogg)
Karvattomat koirat (Gary Peitsamo remix) – 2.55 (mukana Asa)
Samplet

"Saanks mä murista sun muffinssiin" sisältää samplen Salma Aghan kappaleesta "Come Closer"
"Supershedut" sisältää samplen Fatbackin kappaleesta "Is This The Future?"
Arvostelut

Desibeli.net:
Redrum-187: 3+/5
Soundi:
Tuoreet Platat:
Ilhéu de Fora (Selvagenssaaret)

Ilhéu de Fora
Ilhéu de Foran sijainti Selvagenssaarissa.
| --- | --- |
Sijainti:  Funchal Madeira Portugali
Saariryhmä:  Selvagenssaaret
Merialue:  Atlantti
Korkein kohta:  18 m
Pinta-ala:  0,08 km²
muokkaa - muokkaa wikitekstiä - muokkaa Wikidataa
Ilhéu de Fora kuuluu Selvagenssaariin. Selvagenssaaret ovat osa Portugalille kuuluvaa Madeiraa ja sijaitsevat noin 280 kilometriä Madeiran pääkaupungista Funchalista kaakkoon. Ilhéu de Fora ja Selvagem Pequena muodostavat lukuisten pikkusaarten kanssa Selvagenssaarten eteläisen osan. Ilhéu de Fora on saariryhmän kolmesta suuremmasta saaresta pienin. Sillä on pinta-alaa 0,081 neliökilometriä ja se kohoaa ainoastaan 18 metriä merenpinnan yläpuolelle.
Ihmispeto

Ihmispeto voi viitata seuraaviin asioihin:
Ihmispeto , Émile Zolan romaani
Ihmispeto, (La bête humaine), romaaniin pohjautuva Jean Renoir'n elokuva vuodelta 1938
Ihmispeto, (Human Desire), romaaniin pohjautuva Fritz Langin elokuva vuodelta 1954
Ihmispeto, kriminaalipsykologi Thomas Müllerin muistelmat
Ihmispeto, (The Beast in the Cellar), James Kellyn ohjaama brittiläinen elokuva vuodelta 1970
Ihmispeto, (Death Moon), Bruce Kesslerin ohjaama yhdysvaltalainen elokuva vuodelta 1978
Tri Mabuse – ihmispeto, Fritz Langin ohjaama saksalainen elokuva vuodelta 1922
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ihmispeto”, voi hakea sivunnimihaulla, laajalla sivunnimihaulla tai tekstihaulla.
Ilhéu de Fora (Porto Santo)

Ilhéu de Fora
Ilhéu de Fora sijaitsee Porto Santon edustalla
| --- | --- |
Sijainti:  Porto Santo, Madeira Portugali
Saariryhmä:  Makaronesia
Merialue:  Atlantti
Pinta-ala:  0,05 km²
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Ilhéu de Fora on yksi Madeiraan kuuluvan Porto Santon saaren edustalla sijaitsevista pikkusaarista.
Porto Santon saaret
Ilhéu da Cal
Ilhéu das Cenouras
Ilhéu de Cima
Ilhéu de Fora
Ilhéu de Ferro
Ilhéu da Fonte da Areia
Ira Gershwin

Ira Gershwin, 1925
Ira Gershwin (6. kesäkuuta 1896 New York, Yhdysvallat – 17. elokuuta 1983 Beverly Hills, Yhdysvallat) oli yhdysvaltalainen sanoittaja.
Ira Gershwin on säveltäjä George Gershwinin isoveli, ja on laatinut sanat useisiin George Gershwinin musikaaleihiin ja Porgy and Bess -oopperaan. Ira oli perheen vanhin lapsi, häntä nuorempia lapsia perheessä olivat mm. Frances ja Arthur Gershwin. Georgen musikaalien lisäksi hän teki sanoja mm. Jerome Kernin, Kurt Weillin ja Harold Arlenin teoksiin.
Ira Gershwinin tunnetuimpia musikaalisanoituksia ovat mm. Funny Face, Shall We Dance ja Porgy and Bess.
Aiheesta muualla

Gershwin.com-sivusto (englanniksi)
Ira S. Bowen

Bowen vuonna 1956
Ira Sprague Bowen (1898–1973) oli yhdysvaltalainen astrofyysikko. Vuonna 1927 Bowen esitti, että sumujen spektriviivat eivät johdu uusista alkuaineista, vaan ovat kiellettyjä viivoja, joita voi syntyä vain hyvin harvassa kaasussa.
Aiheesta muualla

Kuvia tai muita tiedostoja aiheesta Ira S. Bowen Wikimedia Commonsissa